
Program: Programul Operațional Incluziune și Demnitate Socială 2021-2027
Prioritate: P6.Servicii de suport pentru persoane vârstnice
Obiectiv specific: ESO4.11. „Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung”
Proiect „Vizantea – Satul cu bunici”
COD SMIS: 348462
                                                                        

Către: Toți operatorii economici interesați
INVITAȚIE DE PARTICIPARE nr. 4895/09.10.2026
privind achiziția de „SA4.1. Servicii pentru organizarea de evenimente” în cadrul proiectului „Vizantea – Satul cu bunici” – SMIS 348462

Cod CPV:
79952000-2 – Servicii de organizare de evenimente
Denumirea autorității contractante:
COMUNA VIZANTEA-LIVEZI, cod de identificare fiscală 4499621, cu sediul în Str. Primăriei nr. 1, comuna Vizantea-Livezi, județul Vrancea, cod poștal 627441, telefon 0762958492, poștă electronică primaria_vizantealivezi@yahoo.com, www.vizantealivezi.ro
Obiectul contractului:
Organizarea a 36 de evenimente comunitare dedicate persoanelor vârstnice din grupul țintă, în vederea implementării subactivității SA4.1 a proiectului „Vizantea – Satul cu bunici” – SMIS 348462. Detalierea cerințelor se regăsește în Caietul de sarcini.
Pentru întocmirea ofertei se vor avea în vedere:
a) prevederile contractului de finanțare și ale anexelor acestuia; b) Ghidul Solicitantului – Condiții specifice apelului PIDS/632/PIDS_P6/OP4/ESO4.11/PIDS_A26; c) obiectivele proiectului.
Durata contractului:
De la semnare până la 31.12.2029; câte un eveniment pe lună.
Valoarea totală estimată:
323.914,80 lei fără TVA (preț unitar mediu 8.997,63 lei fără TVA/eveniment).
Criteriul de atribuire:
Contractul va fi atribuit ofertantului clasat pe primul loc în urma aplicării criteriului „prețul cel mai scăzut” (preț unitar/eveniment × 36), dintre ofertele admisibile (ofertantul îndeplinește cerințele de calificare, iar propunerea tehnică și cea financiară respectă cerințele documentației). La preț egal, se solicită ofertanților o nouă propunere financiară. Contractul se poate atribui și dacă se primește o singură ofertă admisibilă.
Procedura aplicată:
Procedură proprie – art. 68 alin. (1) lit. h) și art. 111 din Legea nr. 98/2016; Procedura proprie pentru atribuirea contractelor de servicii sociale și alte servicii specifice prevăzute în Anexa nr. 2 la Legea nr. 98/2016.
CONDIȚII DE PARTICIPARE
Ofertanții depun, împreună cu formularele puse la dispoziție de autoritatea contractantă, propunerea tehnică și financiară, precum și următoarele documente de calificare:
1. Societăți comerciale: certificat constatator emis de ONRC, din care să rezulte că obiectul de activitate corespunde organizării de evenimente și că ofertantul nu se află în insolvență, faliment sau dizolvare. ONG-uri: certificat de înscriere în Registrul asociațiilor și fundațiilor, hotărâre judecătorească de înființare, statut actualizat, din care să rezulte că organizația are ca scop sau activitate organizarea de evenimente/activități culturale, recreative sau sociale, și documente care atestă că nu se află în insolvență sau dizolvare.
2. Declarație privind beneficiarul real (F9), însoțită de copia actului de identitate al beneficiarului real, în vederea verificării conflictului de interese.
3. Formularele F1–F10 completate și semnate, propunerea tehnică (F3) și propunerea financiară (F4 și anexa).
Documentele justificative ale declarațiilor pe propria răspundere se solicită ofertantului clasat pe primul loc, înainte de atribuire. Nedepunerea documentelor solicitate atrage respingerea ofertei.
Garanția de participare:
Nu este cazul.
Garanția de bună execuție:
Nu este cazul.
Perioada de valabilitate a ofertei:
60 de zile de la data-limită de depunere a ofertelor.
Data-limită de depunere a ofertelor:
19.10.2026, ora 16:00, la adresa de e-mail primaria_vizantealivezi@yahoo.com (documente semnate electronic sau scanate după original semnat) sau la registratura Primăriei Comunei Vizantea-Livezi, Str. Primăriei nr. 1, comuna Vizantea-Livezi, județul Vrancea, cod poștal 627441, în plic închis, cu mențiunea „Ofertă – SA4.1. Servicii pentru organizarea de evenimente – SMIS 348462”. Ofertele primite după termen nu se deschid.
Deschiderea ofertelor:
20.10.2026, ora 10:00, la sediul Primăriei.
Clarificări:
Operatorii economici pot solicita clarificări până la 14.10.2026, ora 12:00, la primaria_vizantealivezi@yahoo.com. Autoritatea contractantă răspunde în cel mult 2 zile lucrătoare și publică răspunsurile pe www.vizantealivezi.ro, fără a dezvălui identitatea solicitantului, cel târziu la 16.10.2026, ora 12:00. Solicitările transmise după termen nu vor fi luate în considerare.
Comunicarea rezultatului și contestații:
Rezultatul se comunică tuturor ofertanților în cel mult 3 zile lucrătoare de la aprobarea raportului. Contractul se semnează nu mai devreme de 6 zile de la comunicare. Actele autorității contractante pot fi contestate în condițiile Legii nr. 101/2016.
Persoana de contact:
Ghiță Mădălina – expert achizitii publice; e-mail primaria_vizantealivezi@yahoo.com; telefon 0237264281
Persoane cu funcții de decizie în cadrul autorității contractante: Olariu Ciprian – primar; Berdei Cristinel – viceprimar; Sandu Claudia-Mădălina – secretar general al comunei și manager de proiect, persoană de contact; Rusu Olga – inspector contabil, expert financiar în proiect; Ghiță Mădălina – consilier cu atribuții în achiziții publice, expert achiziții publice în proiect; Călugăroiu Daniela – coordonator servicii sociale; consilieri locali: Mărașteanu Fănică, Imbrea Adrian, Păun Dumitru, Telegaru Vasile, Panaite Gicu, Bîznă Mariana, Patulea Gheorghița, Călugăroiu Mirela, Roșioru Gheorghe, Purcel Gelu, Rusen Liliana; membrii comisiei de evaluare și recepție: Ghiță Mădălina (președinte), Călugăroiu Daniela, Holbia Denisa-Georgiana(membri), Moroș Fănică (membru de rezervă).
Anexe: Caiet de sarcini; Formulare F1–F10; Model de contract; Lista persoanelor cu funcții de decizie.

